cyanic-selkie/wikianc huggingface dataset:
Մարին Հինքլ
Կյանք և կարիերա
Հինքլը 1994 թվականին ոչ մեծ դերով առաջնաելույթ է ունեցել «Էնջի» ֆիլմում, իսկ հետո նկարահանվել է «Ուրիշ աշխարհ» սերիալում։ Վերջին մի քանի տարիներին հիմնականում հայտնվել է անկախ ֆիլմերում և նկարահանվել է այնպիսի հեռուստասերիալներում, ինչպիսիք են՝ «Սփին-Սիթի» և «Շտապ օգնություն»։ Հինքլը ճանաչում է ձեռք բերել ABC ալիքի «Նորից և կրկին» դրամատիկական ֆիլմում խաղացած Ջուդի Բրուքսի՝ գլխավոր հերոսուհու քրոջ դերով, որտեղ նկարահանվել է 1999-2002 թվականներին։
2003 թվականին «Երկուս և կես մարդ» կատակերգական ֆիլմում ստացել է Ջոն Քրայերի կնոջ՝ Ջուդի Հարպերի դերը։ Նա առաջին մի քանի եթերաշրջաններում եղել է մշտական դերասան և պարբերաբար երևացել է նաև ավելի ուշ։ Սերիալի նկարահանումների ընդմիջումներին Մարին Հինքլը նկարահանվել «Նախկին սիրեկանը», «Կարանտին», «Մոլլի Հարթլի ուրվականները», «Պատկերացրեք որ» ֆիլմերում, ինչպես նաև հյուրի դերում՝ «Բժիշկ Հաուս», «Օրենք և կարգ։ Հատուկ ստորաբաժանում» և «Քույրեր ու եղբայրներ» սերիալներում։ 2012 թվականին Հինքլը ստացել է առաջին կարևոր դերը «Խաբեություն» դրամատիկական հեռուստասերիալում ։
Ծանոթագրություններ
Կատեգորիա:Մարտի 23 ծնունդներ Կատեգորիա:1966 ծնունդներ Կատեգորիա:Անձինք այբբենական կարգով Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Թատրոնի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Բրաունի համալսարանի շրջանավարտներ Կատեգորիա:Նյու Յորքի համալսարանի շրջանավարտներ
Օստռովա (գյուղ, Մեռեմյաե շրջան)
Օստռովա (Ostrova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Մելս Հակոբյան
Մելս Ավետիսի Հակոբյան, հայ քաղաքական և պետական գործիչ։
Ծանոթագրություն
Կատեգորիա:ՀՊՃՀ շրջանավարտներ Կատեգորիա:ՀՀ Ազգային ժողովի պատգամավորներ Կատեգորիա:ՀՀ էներգետիկայի և բնական պաշարների նախարարներ Կատեգորիա:Ստեփանավան քաղաքում ծնվածներ Կատեգորիա:Ապրող անձինք Կատեգորիա:1950 ծնունդներ Կատեգորիա:Հոկտեմբերի 1 ծնունդներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Մամիկոն Շիրինյան
Մամիկոն Վաղարշակի Շիրինյան, հայ մանկավարժ։ Հայրենական մեծ պատերազմի մասնակից։
Կենսագրություն
Մամիկոն Շիրինյանը ծնվել է 1920 թվականին, Ախուրյանի շրջանի Հայրենյաց գյուղում։ Ուսուցչական աշխատանքի առաջին քայլերն արել է ծննդավայրի դպրոցում։ Պարտադիր զինվորական ծառայության է մեկնել 1939 թվականի հոկտեմբերին։ Մասնակցել է սպիտակֆինների դեմ մղված պատերազմին ։
Ծառայությունը չավարտած, 1941 թվականին սկսվել է Հայրենական մեծ պատերազմը։ Պատերազմի առաջին օրերից մեկնել է գործող բանակ։ Օդեսայի հերոսական պաշտպանությանն ակտիվորեն մասնակցելու համար պարգևատրվել է «Օդեսայի պաշտպանության համար» մեդալով։ Դոնի Ռոստովի մատույցներում թշնամու դեմ մղված մարտերից մեկում ծանր վիրավորվել է և տեղափոխվել հոսպիտալ։ Ապաքինվելուց հետո մեկնել է Երկրորդ մերձբալթյան ռազմաճակատ։ Մարտական գործողություններում ցուցաբերած արիության համար արժանացել է «Փառքի երրորդ աստիճանի» շքանշանի։ Շիրինյանը մարտերում դարձյալ աչքի է ընկել, որի համար արժանացել է Կարմիր աստղի շքանշանի։ 1944 թվականին Շիրինյանը խիզախորեն է կռվել Քյոնիգսբերգ քաղաքի գրավման մարտերում և պարգևատրվել «Քյոնիգսբերգի գրավման համար» և «Խիզախության համար» մեդալներով ։
1945 թվականի աշնանը Շիրինյանը զորացրվել է և նորից անցել մանկավարժական աշխատանքի։ Ախուրյանի շրջկենտրոնի № 2 միջնակարգ դպրոցում դասավանդել է աշխարհագրություն, ակտիվորեն մասնակցել է հասարակական աշխատանքներին ։
Կատաղիներ
«Կատաղիներ» (Enragés), մականուն, որ տրվել է ֆրանսիական հեղափոխության ժամանակ առավել ձախ հոսանքի ներկայացուցիչներին՝ քաղաքային պլեբսի գաղափարախոսներին (Ժակ Ռու, Ժան Թեոֆիլ Լեկլերք, ժան Ֆրանսուա Վառլե և ուրիշներ)։ «Կատաղիները», դեմ չլինելով մասնավոր սեփականությանը, կոչ էին անում «անխնա պայքարել սպեկուլյանտների դեմ», գլխավորել են լայն սպառման ապրանքների վրա կայուն գներ հաստատելու համար շարժումը։ «Կատաղիները» կարևոր դեր են խաղացել ժիրոնդիստների (որոնք և տվել են «կատաղիներ» անունը) դեմ յակոբինյանների պայքարում։
Յակոբինյան դիկտատուրայի հաստատումը չբավարարեց «կատաղիներ»-ին, որոնք պահանջում էին անհապաղ միջոցներ ստորին խավերի վիճակը բարելավելու համար։ «Կատաղիները» խստորեն քննադատեցին 1793 թվականի յակոբինյան սահմանադրությունը։ Յակոբինյանները, որոնց համար թանկ էր դաշինքը «կատաղիներ»-ի հետ ժիրոնդիստների դեմ պայքարում, 1793 թվականի կեսին խզեցին այդ դաշինքը և աշնանը ջախջախեցին նրանց։
Կատեգորիա:Ֆրանսիայի պատմություն
Բերթրամ Բրոքհաուզ
Բերթրամ Բրոքհաուզ (Bertram Neville Brockhouse, ), կանադացի ֆիզիկոս, աշխատել է Մաքմաստերի համալսարանում։ 1994 թվականի Ֆիզիկայի Նոբելյան մրցանակի դափնեկիր, մրցանակը ստացել է «նեյտրոնային սպեկտրոգրաֆիայի» հայտնագործության համար, որը նա կատարել է Կլիֆորդ Շալլի հետ համատեղ ։
Կենսագրություն
1926 թվականին Բրոքհաուզի ընտանիքը տեղափոխվել է Վանկուվեր, որտեղ նա 1935 թվականին ավարտել է Թագավոր Գեորգի անվան դպրոցը։ Դրանից հետո նրա ընտանիքը աղքատության պատճառով տեղափոխվում է ապրելու Չիկագո։ Այստեղ Բրոքհաուզը աշխատել է լաբորատորիայում որպես օգնական և զբաղվում էր ռադիոընդունիչների վերանորոգմամբ։ Չիկագոյում հաջողության չհասնելու պատճառով ընտանիքը ետ է վերադառնում Վանկուվեր 1938 թվականին։ Երկրորդ համաշխարհային պատերազմի ժամանակ Բրոքհաուզը կամավոր անցնում է ծառայության բանակում, և ծառայում նավատորմում մինչև պատերազմի ավարտը։ Ծառայության ժամանակ հիմնականում զբաղվել է ASDIC սարքավորումների սպասարկմամբ, որը այժմյան սոնարների նախատիպն էր։
Պատերազմի ավարտից հետո, վետերանների օգնության դեպարտամենտի օժանդակմամբ, 1945 թվականին ընդունվում է Բրիտանական Կոլումբիայի համալսարան։ Ուսանում է ֆիզիկա և մաթեմատիկա։ 1947 թվականին ստանում է բակալավրի աստիճան, ցածր ջերմաստիճանների լաբորատորիայում։ Դրանից հետո նա տեղափոխվում է Տորոնտոյի համալսարան և 8 ամիս անց այնտեղ ստանում է մագիստրոսի կոչում։ 1950 թվականին, դոկտորական դիսերտացիայի պաշտպանելուց հետո անցնում է աշխատանքի Չոկ-Ռիվեր լաբորատորիայում, որը իրենից ներկայացնում էր կանադական ատոմային էներգիայով զբաղվող ծրագիրը։ 1960 թվականին սկսեց ղեկավարել այնտեղ նեյտրոնային ֆիզիկայի բաժինը։
1962 թվականին Բրոքհաուզը դարձավ պրոֆեսոր Մաքմաստերի համալսարանում, որտեղ էլ աշխատել է մինչև թոշակի անցնելոը 1984 թվականին։
1994 թվականին նրան և Կլիֆորդ Շալլին շնորհվեց Ֆիզիկայի Նոբելյան մրցանակ։
1982 թվականին Բրոքհաուզին շնորհվել է Կանադայի միաբանության սպայի կոչում։
2005 թվականի հոկտեմբերին, Մակ-Մաստերի համալսարանի 75-ամյակի տոնակատարությունների շրջանակում Համիլտոն քաղաքի Համալսարանային ավենյուն վերանվանվել է Բրոքհաուզի պատվին Բրոքհաուզ-ուեյ։
Արտաքին հղումներ
Կատեգորիա:Կանադացի նոբելյան մրցանակակիրներ Կատեգորիա:Կանադացի ֆիզիկոսներ Կատեգորիա:Բրիտանական Կոլումբիայի համալսարանի շրջանավարտներ Կատեգորիա:Գուգենհայմի կրթաթոշակառուներ Կատեգորիա:Ֆիզիկոսներ այբբենական կարգով Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Տորոնտոյի համալսարանի շրջանավարտներ
Բյոռնստեռնե Բյոռնսոն
Բյոռնստեռնե Մարտիկիուս Բյոռնսոն (Bjørnstjerne Martinus Bjørnson, ), նորվեգացի դրամատուրգ, արձակագիր, թատերական, հասարակական գործիչ։ Ղեկավարել է Բերգենի նորվեգական (1857-1958) և Քրիստիանիայի (1865-1867) թատրոնները, պայքարել ազգային դրամատուրգիայի հաստատման համար («ճակատամարտերի միջև», 1858, «Կաղ Գուլդան», 1858, «Սվերրե արքան», 1861, «Սիգուրդ Խաչակիրը», 1872, «Մարիա Ստյուարտ՝ Շոտլանդիայի թագուհի», 1864)։ «Սնանկություն» (1875), «Խմբագիր» (1875), «Արքա» (1877) ռեալիստական, սոցիալական դրամաներում Բյոռնսոն բացահայտել է բուրժուազիական հասարակարգի արատները։ Բյոռնսոնի շատ դրամաներ՝ «Նորապսակները» (1865), «Լեոնարդա» (1879), «Զեռնոց» (1883), «Աշխարհագրություն և սեր» (1885), «Երբ ծաղկում է խաղողի մատղաշ որթատունկը» (1909), բարձրացնում են բարոյագիտական պրոբլեմներ, տղամարդու և կնոջ իրավահավասարության հարցեր։ Առանձնանում է «Մեր ուժից վեր» (1883-1895) երկմասանոց դրաման, ուր տրված են կրոնի կործանարար ազդեցությունը մարդու վրա և բուրժուազիայի ու բանվոր դասակարգի հակամարտությունը։ Բյոռնսոնի հեղափոխությունը ներկայացրել է որպես անարխիստական խռովություն։ Դա պայմանավորված էր Բյոռնսոնի աշխարհայացքի սահմանափակությամբ։ Արձակ գործերից հայտնի են նորվեգական գյուղը պատկերող «Այուննևե Սուլբաքեն» (1857) և «Զկնորսուհին» (1868) վիպակները։ XIX դ. 90-ական թվականներին Բյոռնսոնը արդեն ծանոթ էր հայ թատերասեր հասարակայնությանը։ «Սնանկություն» դրաման հաջողությամբ բեմադրվել է Բաքվում և այլուր։ Նոբելյան մրցանակի դափնեկիր է (1903)։ Բյոռնսոնը հեղինակն է նաև Նորվեգիայի օրհներգի բառերի։
Նա մահացել է 1910 թվականի ապրիլի 26-ին Փարիզում։
Ծանոթագրություններ
Կատեգորիա:Նորվեգացի գրողներ Կատեգորիա:Նորվեգացի դրամատուրգներ Կատեգորիա:20-րդ դարի բանաստեղծներ Կատեգորիա:19-րդ դարի բանաստեղծներ Կատեգորիա:Նորվեգացի արձակագիրներ Կատեգորիա:Նորվեգացի լրագրողներ Կատեգորիա:Նորվեգիայի քաղաքական գործիչներ Կատեգորիա:Բանաստեղծներ այբբենական կարգով
Տյագլովշչինա
Տյագլովշչինա (Тягловщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ռե (Կալվադոսի գավառ)
Ռե (Reux), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 336 մարդ, բնակչության խտությունը` 45.47 մարդ/կմ²։ Բնակավայրը զբաղեցնում է 7.39 կմ² տարածք։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 40 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 243 աշխատունակ (15-64 տարեկան) բնակիչ, որոնցից ակտիվ էին 192-ը, իսկ ոչ ակտիվները` 51։ Ակտիվության ցուցանիշը կազմում է 79,0 %։ 192 աշխատունակ մարդկանցից աշխատել է 180 անձ (91 տղամարդ և 89 կին)։ Գործազուրկ են եղել 12 անձ (5 տղամարդ և 7 կին)։ 51 անաշխատունակներից 17-ը եղել են աշակերտներ կամ ուսանողներ, 25-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քրիստինա Ֆեռնանդես դե Կիրշներ
Քրիստինա Էլիզաբեթ Ֆերնանդես դե Կիրշներ (Cristina Elisabet Fernández de Kirchner /kɾisˈtina eˈlisaβet ferˈnandes ðe ˈkirʃner/, ), Արգենտինայի 55-րդ նախագահը 2007 թվականի դեկտեմբերի 10-ից մինչև 2015 թվականի դեկտեմբերի 9-ը։ Փոխարինել է իր ամուսնուն՝ Նեստոր Կիրչներին։ Դարձել է Արգենտինայի երկրորդ կին նախագահը (Իսաբել Պերոնից հետո) և Արգենտինայի առաջին կին նախագահը, որն այդ պաշտոնն զբաղեցրել է ընտրությունների արդյունքում։
Ֆերնանդեսն ավարտել է Լա Պլատայի Ազգային համալսարանը ։ Ուսման տարիներին ծանոթացել է ապագա ամուսնու հետ, իսկ կրթությունն ավարտելուց հետո նրանք տեղափոխվել են Սանտա Կրուս նահանգ, որտեղ աշխատել են որպես փաստաբան։ 1989 թվականին Քրիստինա Ֆերնանդեսն ընտրվել է Սանտա Կրուս նահանգի օրենսդիր ժողովի անդամ, իսկ 1995-2007 թվականներին մի քանի անգամ ընտրվել է Արգենտինայի կոնգրեսի անդամ։ 2007 թվականի նախագահական ընտրությունների ժամանակ Քրիստինա Ֆերնանդեսն առաջադրվել էր «Ճակատ հանուն հաղթանակի» կառավարող կուսակցության կողմից. նա հաղթեց՝ ստանալով ձայների 45 %-ը, ինչը 20 %-ով ավելի էր այն ձայների քանակից, որ ստացել էր հաջորդ թեկնածուն։ Այս ընտրությունների ժամանակ գրանցված տոկոսային տարբերությունն ամենամեծն էր սկսած 1983 թվականից, երբ Արգենտինայում հաստատվեց քաղաքացիական կառավարություն և սկսեցին անցկացվել ազատ ընտրություններ ։ Քննադատվելով ինչպես աջակողմյան, այնպես էլ ձախակողմյան քաղաքական ուժերի կողմից՝ Քրիստինա Ֆերնանդեսը կայուն ու բավական մեծ աջակցություն ունի ինչպես երկրի ներսում, այնպես էլ հարավամերիկյան հարևան պետություններում ։
Երիտասարդություն
Դեռ երիտասարդ տարիքից Ֆերնանդեսը լավ էր սովորում, սկզբում իր հայրենի քաղաք Լա Պլատաի Comercial San Martín դպրոցում իսկ հետո Nuestra Señora de la Misericordia դպրոցում, որը գտնվում է Տոլոսա քաղաքում։ 1973 թվականին Քրիստինա Ֆերնանդեսը ընդունվել է Լա Պլատաի Ազգային համալսարանի հոգեբանության ֆակուլտետը և այնտեղ ծանոթացել Նեստոր Կիրշների հետ, որը երիտասարդական շարժման անդամ էր։ Քրիստինա Ֆերնանդեսը հետաքրքրված էր քաղաքականությամբ և տեղափոխվեց համալսարանի իրավաբանական ֆակուլտետ  ։
Նեստորը և Քրիստինան ամուսնացան հինգշաբթի օրը 1975 թվականի մարտի 8-ին, և այդպես նրա ազգանվան կողքին ավելացավ «դե Կիրշներ». «դե» նախածանցը նշանակում է, որ Քրիստինա Ֆերնանդեսը ամուսնացել է Կիրշների հետ։ Սովորելու վերջին տարում ամուսինները դադարեցրին համալսարանում քաղաքական ակտիվ գործողությունները, վախենալով որ Քրիստինային կհեռացնեն համալսարանից։ Կիրշներ ամուսինները որոշեցին տեղափոխվել Նեստորի հայրենի քաղաք Սանտա Կրուս նահանգում, որտեղ էլ բացեցին իրավաբանական մասնավոր ընկերություն, որտեղ Քրիստինա Ֆերնանդեսը պատասխանատու էր նոր հաճախորդների որոնման հարցերով, իսկ նրա ամուսինը զբաղվում էր վարչական և ֆինանսական հարցերով ։
Քաղաքական կարիերայի սկիզբ
1976—1982 թվականների ընթացքում ( Ազգային վերափոխման գործընթացների ժամանակ) Քրիստինա և Նեստոր Կիրշներները եղել են այդ քաղաքականության մեջ և Ռիո Գալյեգոսում զբաղվել են իրավական պրակտիկայով։
Քրիստինա Ֆերնանդես դե Կիրշները վերսկսեց իր քաղաքական կարիերան 1980-ականների վերջին ակտիվորեն մասնակցելով ամուսնու նախընտրական քարոզարշավին, որի արդյունքում ընտրվեց Սանտա Կրուզ նահանգի նահանգապետ։ Քրիստինան ինքը երկու անգամ՝ 1989 և 1993 թվականներին ընտրվել է Սանտա Կրուզ նահանգի օրենսդիր մարմնում ։
1995 և 2001 թվականներին Քրիստինա Ֆերնանդեսը ընտրվել է Արգենտինայի Սենատում Սանտա Կրուզ նահանգից, իսկ 1997 թվականին — Պատգամավորների պալատում։ Նա մասնակցել է իր ամուսնու նախագահական քարոզարշավներին։ Ընտրությունները տեղի են ունեցել 2003 թվականի ապրիլի 27-ին, առաջին փուլում հաղթել է նախկին նախագահ Կարլոս Մենեմը, ով հավաքել է 25 տոկոս, երկրորդ տեղում է եղել Նեստոր Կիրշները, երրորդ և չորրորդ տեղերը կիսել են երկու սոցիալիստական թեկնածուներ։ Ընտրությունների երկրորդ փուլը նախատեսված էր մայիսի 18-ին սակայն Կարլոս Մենեմը որոշեց, որ կպարտվի և հանեց իր թեկնածությունը փաստացի կերպով Կիրշներին ճանաչելով նորընտիր նախագահ։ Արդյունքում ընտրությունների երկրորդ փուլը տեղի չունեցավ և Նեստոր Կիրշները ճանաչվեց որպես հաղթող, հավաքելով 21,9 տոկոս ձայն (Արգենտինայի նախագահական ընտրությունների պատմության մեջ ամենացածր ցուցանիշները) ։
Քրիստինա Ֆերնանդեսը ամուսնու նախագահական պաշտոնավարման ընթացքում մասնակցեց երկրի քաղաքական կյանքին։ Նա ելույթ է ունեցել քաղաքական հանդիպումներում, որը արգենտինացիներին հիշեցնում էր Էվա Պերոնին։ Թեև նա հետագայում մերժեց նման համեմատություննները, սակայն մի անգամ Ֆերնանդեսը հարցազրույցի ժամանակ խոստովանում է, որ ինքն իրեն նույնացնում է Էվաի կերպարի հետ, որպես հասարակական գործիչ   ։ 2005 թվականին Բուենոս Այրեսի նահանգից Արգենտինայի Սենատի ընտրություններում Քրիստինա Ֆերնանդեսը «Ճակատ հաղթանակի համար» կուսակցության հիմնական թեկնածուն էր։ Նա մասնակցել է նախընտրական քարոզարշավին  նախկին նախագահ Էդուարդո Դուալդեի կնոջ՝ Հիլդա Գոնսալես Դուալդեի դեմ։ Քրիստինա Ֆերնանդեսը հաղթել է ընտրություններում, ստանալով քվեների 45,77 տոկոսը ։
Նախագհաների առաջադրում Արգենտինայում
Այն ժամանակ, երբ Նեստոր Կիրշները նախագահ էր, Արգենտինան հաղթահարեց 2001—2002 թվականների ամենածանր ֆինանսական ճգնաժամը, ինչը հանգեցրեց երկրի բնակչության կենսական պայմանների կտրուկ վատթարացմանը և սոցիալական աճի լարվածությանը։ Արդյունքում Նեստոր Կիրշների տնտեսական քաղաքականության շնորհիվ ՀՆԱ-ն աճեց՝ տարեկան կազմելով 8,7 տոկոս։ Ծավալը կազմում էր 232 միլիարդ դոլար։ 2007 թվականին արժեզրկումը հասավ 8,5 տոկոսի, 2006 թվականի 9,8 տոկոսի դիմաց  ։ Գործազուրկների թիվը կրճատվելով հասավ մինչև 8,5 տոկոսի ։ Մինչև ընտրությունները նախագահը բարձրացրեց նվազագույն աշխատավարձի մակարդակը, ավելացրեց կենսաթոշակները և այլ սոցիալական նպաստներ, ինչպես նաև կրճատեց քաղաքացիների գույքահարկերը։ Այս գործողությունները բարձրացրին Կիրշների վարկանիշը։ Հակառակ իր աջակիցների սպասելիքների, Նեստոր Կիրշները հանդես է եկել հայտարարությամբ, որ պաշտոնավարման երկրորդ փուլի ժամանակ իր թեկնածությունը չի առաջադրի ։ Փորձագետները կարծում են, որ նա չի առաջադրել պաշտոնավարման իր թեկնածությունը կապված այն բանի հետ, որ իրեն մեղադրել են կոռուպցիայի մեջ։ Բացի այդ նրա համբավը նվազել էր 67-ից մինչև 45 տոկոսի։ Վերլուծաբանների կարծիքով, նրան անհրածեշտ էր ժամանակ, որպեսզի կարողանար կենտրոնական ձախ հայացքների նոր կուսակցություն կազմակերպել, իր հետագա իշանությանը վերադառնալու նպատակներով ։
2007 թվականի հուլիսի 10-ին Արգենտինայի նախագահ Նեստոր Կիրշները հայտարարեց, որ իր կինը Քրիստինա Ֆերնանդեսը ամենաբարձր պետական պաշտոնում ընտրվելու դեպքում կարող է փոխել երկրի պատմությունը ։ 2007 թվականի հուլիսի 19-ին Քրիստինա Ֆերնանդեսը պաշտոնապես հայտարարվել է երկրի նախագահի թեկնածու՝ առաջադրվելով որպես «Ճակատ հաղթանակի համար» կուսակցության անդամ ։ Արարողությունը տեղի է ունեցել Բուենոս Այրեսից 60 կիլոմետր հեռավորության վրա Լա Պլատա քաղաքում։ Արարողությանը ներկա էին Արգենտինայի նախագահը և երկրի քաղաքական վերնախավը ։ Քրիստինա Ֆերնանդեսը հանդես եկավ իր առաջին նախընտրական դիմումով։ Երկիրը վերակառուցման և պետության կայուն զարգացման կարիք ունի, որը ենթակա չէ քաղաքական փոփոխությունների միտումներին ։
Քրիստինա Ֆերնանդեսը օգտվեց ընտրազանգվածի մեծ մասի աջակցությունից։ Հարցումների արդյունքում նրան ձայն էր տվել ընտրողների 40-ից մինչև 47 տոկոսը։ Բոլորը համոզված էին, որ իր վարկանիշի համար պարտական է իր ամուսնու՝ Նեստոր Կիրշների քաղաքականությանը  ։ Որպեսզի Նեստոր Կիրշների կողմնակիցները աջակցեին նրան ընտրություններում, Քրիստինա Ֆերնանդեսը խոստացավ շարունակել ամուսնու քաղաքականությունը։ Քրիստինա Ֆերնանդեսը ասել է. «Մենք բոլորս էլ ունենք երազանքներ, որոնք դեռ պետք է իրականացվեն» ։ Բացի դա նրա ամուսինը դարձավ գլխավոր խորհրդականը։ Նախընտրական քարոզարշավին Քրիստինա Ֆերնանդեսը հանդես եկավ հետևյալ կարգախոսով՝ «Երկրի տնտեսությունում շարունակական փոփոխություններ» ։
«Ճակատ հաղթանակի համար» կուսակցությունը, իր մեջ միավորում էր՝ պերոնիստներին, ռադիկալներին և նախկին սոցիալիստներին, եղել է աղքատ բնակչության և աշխատողների սիրելին, երբ նրանք զգացին կյանքի բարելավում Կիրշների նախագահության ժամանակ։ Այնուամենայնիվ Քրիստինա Ֆերնանդեսը ձախակողմյան թևի ներկայացուցիչ չէր։ Պերոնիստների շարժման կողմնակիցները «խուստիսիալիզմի» ուսմունքի շուրջ (արդար հասարակության «երրորդ ճանապարհ» կապիտալիզմի և սոցիալիզմի միջև) ձևավորեցին «Ճակատ հաղթանակի համար» կուսակցությունը ։
Նրա քարոզարշավի առանձնահատկությունն այն էր,  որ Արգենտինայում նոր ներդրողների ներգրավման նպատակով այցելել էր  Եվրոպա, ԱՄՆ և Լատինական Ամերիկա։ Հակառակորդների հետ հեռուստատեսային բանավեճերին նա չի մասնակցել և ընտրողների հետ քիչ է հանդիպել  ։
Քրիստինա Ֆերնանդեսը 2007 թվականի նախընտրական քարոզարշավի ժամանակ դարձավ առաջատար։ Նա պետք է ստանար ձայների 45 տոկոսը կամ առավելագույնը մրցակցից քվեների 10 տոկոսի չափով։ Քրիստինա Ֆերնանդեսը հաղթեց ընտրություններում՝ ստանալով քվեների 45,29 տոկոսը 8 650 990 քաղաքացիների կողմից, այդ ժամանակ նրա հակառակորդ Էլիսա Կառիոն (թեկնածու Քաղաքացիական շարժումից) ստացել էր ընդամենը քվեների 22,95 տոկոսը   ։ Այդպես էլ տնտեսության նախարար Ռոբեռտո Լավանիան հավաքել էր ձայների 16,88 տոկոսը  ։ Տասնմեկ ուրիշ թեկնածուներ հավաքել էին ձայների 15 տոկոսը ։ Քրիստինա Ֆերնանդեսը հայտնի էր աշխատողների մեջ, ինչի շնորհիվ էլ ստացավ նրանց աջակցությունը ։ Ընտրությունների արդյունքում Քրիստինա Ֆերնանդեսը պարտվեց երեք խոշոր քաղաքներում՝ Բուենոս Այրեսում, Կորդովայում և Ռոսարիոյում, չնայած հաղթեց այլ խոշոր շրջաններում, այդ թվում խոշոր գավառական կենտրոններում ինչպիսիք ենՄենդոսան և Տուկուման ։ Այսպիսով 2007 թվականի նախագահական ընտրություններում ՔՌՄ-յան անդամ Խուլիո Կոբոսը առաջադրվել է փոխնախագահ Քրիստինա Ֆերնանդեսի հետ միասին, թեև նույն ընտրություններում ՔՌՄ-ից նախագահի պաշտոնի համար առաջադրվել էր Ռոբերտո Լավանիան։ Քրիստինա Ֆերնանդեսի նախագահ ընտրվելուց հետո Կոբոսը որպես փոխնախագահ 2007 թվականի դեկտեմբերին հանդիսավոր կերպով երդվեց ։
Ընտրական քարոզարշավի ժամանակ, որի արդյունքում Ֆերնանդեսը ընտրվել է երկրի նախագահ, իրավաբան Սերխիո Բերգենֆելդը և լրագրող Կրիստիան Սանսը հայտարարել են, որ նա ստացել է դիպլոմ Լա Պլատայի Ազգային համալսարանի կողմից անօրինական կերպով։ Լա Պլատայի Ազգային համալսարանի արխիվի ստուգումից հետո պատոնապես հատարարվեց. «Քրիստինա Ֆերնանդեսը ստացել է բարձրագույն կրթության դիպլոմ 1979 թվականին» ։
Կառավարությունների կազմ
Նոյեմբերի 14-ից մինչև դեկտեմբերի 10-ը նախագահը նոր կառավարական կազմ ձևավորեց։ Նշանակվեց 12 նախարար որոնցից յոթը արդեն Նեստոր Կիրշների կառավարության կազմում էին ։ Կառավարության գլխավոր ղեկավար դարձավ Ալբերտո Ֆերնանդեսը։ 2008 թվականին ստեղծվեց տուրիզմի նախարարությունը, որի նախարարի պաշտոնը ստանձնեց Դեբորա Ջորջին։ 2009 թվականին ստեղծվեց ճարտարապետության նախարարությունը, որի նախարարի պաշտոնը ստանձնեց՝ Խուլիան Դոմինգեսը։
Պաշտոնի ստանձնում
Դեկտեմբերի 10-ին տեղի ունեցավ Արգենտիանայի նախագահի պաշտոնի ստանձման արարողությունը։ Արարողությանը ներկա էին արգենտինյան կոնգրեսի երկու պալատի անդամները և 160 արտասահմանյան պատվիրակության ներկայացուցիչները։ Երբ Քրիստինա Ֆերնանդես դե Կիրշները կատարեց Արգենտինայի նախագահի երդումը, խոստացավ պայքարել աղքատության դեմ և հայտարարեց, որ Արգենտինայի Մալվինյան կղզիների պատկանելիությունը չի կարող բանակցությունների հարց դառնալ։ Քրիստինա Ֆերնանդեսը բարձր գնահատական տվեց Նեստոր Կիրշների կառավարական աշխատանքին և հայտարարեց, որ մտադիր է շարունակելու այս կառավարության նախաձեռնած երկրի տնտեսական և քաղաքական ուղին։ Ելույթում նախկի նախագահի վերաբերյալ Ֆերնանդեսը ասել է. Ինձ համար և բոլոր արգենտինացիներ համար նա կշարունակի մնալ որպես նախագահ ։
Նախագահ դառնալով՝ Քրիսինա Ֆերնանդեսը բախվեց արժեզրկման և բարձր գների խնդիրների հետ, անբավարար ներդրումների, երկրի վարկունակության ցածր մակարդակի հետ (հատկապես՝ Ազգային վիճակագրական ինստիտուտի (INDEC) բարեփոխման խնդրի վերաբերյալ հարցերում), ինչպես նաև արտաքին պարտքերի խնդիրների հետ, որը պետք է Փարիզի ակումբի հետ կարգավորեր ։
Գյուղատնտեսական արտադրանքի արտահանման վրա հարկերի փոփոխություններ
2008 թվականին Արգենտինայում գյուղատնտեսական արտադրանք արտադրողների և կառավարության միջև տեղի ունեցավ առճակատում։ 2008 թվականի մարտի 11-ին սննդամթերքի միջազգային գների աճի և սպեկուլյատիվ տրամադրությունների ազդեցությունների ներքո էկոնոմիկայի նախարար Մարտին Լուստոն հայտարարեց երկրից արտահանման մաքսային նոր մարտավարության մասին, որը վերաբերում էր չորս ապրանքներին՝ սոյային, արևածաղկի սերմերին, եգիպտացորենին և ցորենին : Լուստոյի կարծիքով սա խթան էր մսեղենի և կաթնամթերքի արդյունաբերության զարգացման համար ։ Արգենտինայի կառավարությունը ավելացրել էր մաքսային տուրքերը սոյայի և արևածաղկի արտահանման համար 35%-ից և 32%-ից մինչև 44,1% և 39,1%։ Այս միջոցառումները հիմնավորված էին նախնական գնահատականներով, ըստ որի գյուղատնտեսական արտադրանքի արտահանման հարկերը պետք է աճեն արտաքին շուկայում գների բարձրացմանը զուգահեռ։ Սակայն ֆերմերները դեմ էին հարկերի աճին՝ համարելով, որ արդյունքում նրանք կկորցնեն տարեկան 2,4 միլիարդ դոլար ։ Կոնֆլիկտը սրվեց մարտի 25-ին, երբ խոշոր գյուղատնտեսական և անասնաբուծական ձեռնարկատերերը «անորոշ ժամանակով» կասեցրել էին արտադրությունը, մինչև կառավարությունը չեղյալ կհայտարարեր արտահանման հարկի աճը։ Իր հերթին, Ֆերնանդեսը հայտարարել է, որ այս հարցերի շուրջ բանակցություններ չի անի ։ Ֆերմերները դուրս էին եկել Արգենտինայի գլխավոր մայրուղիներ և դադարեցրել էին  սննդի մատակարարումը ներքին շուկա։  Դա հանգեցրեց հիմնական ապրանքների գների միջին բարձրացմանը 15 տոկոսով։ Առևտրային ցանցում չկար հաց, միս և կաթ  ։ Հակամարտությունների սրումը հանգեցրեց նրան, որ երկրի հազարավոր ցուցարարներ դուրս եկան փողոց, որպիսզի ընդդիմանային Արգենտինայի կառավարության որոշմանը։ Բախումներ են տեղի ունեցել գյուղատնտեսների և կառավարության կողմնակիցների միջև   ։
Կողմերը չկարողացան բանակցություններում համաձայնության գալ։ Քրիտինա Ֆերնանդեսը ստիպված եղավ դիմել Արգենտինայի խորհրդարան աջակցության համար։ Մինչև Սենատի քվեարկության օրը գյուղատնտեսական ապրանքներ արտադրողները հայտարարեցին, որ չեն համակերպվելու ընդունված օրենքների հետ, դիմելու են գերագույն դատարան և շարունակելու են գործադուլները։ Նախագահի և ֆերմերների դիմակայության արդյունքում Արգենտինայի տնտեսական կորուստը կազմել է 1,5 միլիարդ դոլար  ։
Սենատի քվեարկության օրը, կառավարության որոշմամբ, տրվել է՝ «դեմ» և «կողմ» ձայների միևնուն քանակը։ Կոբոսը որոշել է քվեարկության արդյունքները, որոշում կայացնելով վերջի պահին աջակցել գյուղացիներին ։
Չերվոնի Ստավ (գյուղ, Բաշտանկայի շրջան)
Չերվոնի Ստավ (Червоний Став), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1927 թվականին։
Քրիստինա Ֆեռնանդես դե Կիրշներ
Գյուղատնտեսական արտադրանքի արտահանման վրա հարկերի փոփոխություններ
2008 թվականի ֆերմերների հետ դիմակայությունը և Կոնգրեսի կողմից կառավարության որոշումների չեղարկումը հանգեցրեց Քրիստինա Ֆերնանդեսի վարկանիշի զգալի իջեցմանը, հատկապես բարձր և միջին խավի շրջանում։ Արդյունքում, որոշ լրատվամիջոցներում և ընդդիմադիր քաղաքական գործիչների շրջանում կոնֆլիկտի ավարտից հետո, գերակշռող տեսակետն այն էր, որ Քրիստինա Ֆերնանդեսի վարկանիշը ընտրողների մեծամասնության համար նվազել է, իսկ ընդդիմության մեջ եղել են նրա ապագա հրաժարականի մասին կարծիքներ ։ El País թերթի անցկացրած հարցման արդյունքում պարզվել է, որ ֆերմերների բողոքներից հետո Ֆերնանդեսի վարկանիշը «ընկել է» մինչև 23% ։
Չերվոնի Ստավ (գյուղ, Բաշտանկայի շրջան)
2001 թվականի տվյալներով Չերվոնի Ստավ գյուղում բնակվում էր 198 մարդ։ Բնակավայրը զբաղեցնում է 0,69 կմ²։
Քրիստինա Ֆեռնանդես դե Կիրշներ
Օրենք մասնավոր կենսաթոշակային ֆոնդի ազգայնացման մասին
2008 թվականի նոյեմբերին Քրիստինա Ֆերնանդես դը Կիրշները հավանություն տվեց մասնավոր կենսաթոշակային հիմնադրամների ազգայնացման մասին օրինագծին, որը տասներկու ժամվա քննարկումից հետո ընդունվել է Սենատում։ Արգենտինայում մասնավոր կենսաթոշակային հիմնադրամները ունեցել են քաղաքացիների պատկանող 24 միլիարդ դոլար, սակայն համաշխարհային ճգնաժամի հետևանքով խնայողությունները սկսեցին արժեզրկվել։ Ընդիմությունը մեղադրեց Արգենտինայի նախագահին նրանում, որ կենսաթոշակային խնայողությունների հաշվին Ֆերնանդեսը մտադիր է բարելավել բյուջեի դեֆիցիտը։ Քրիստինա Ֆերնանդեսը ի պատասխան հայտարարեց, որ ցանկանում է բարելավել կենսաթոշակային համակարգը ։ Արգենտինայի Սենատը նոյեմբերի 21-ին հաստատեց այս օրինագիծը։ Օրինագծի համար 64 սենատորներից կողմ արտահայտվեց 46-ը ։ Արգենտինայի Ազգային սոցիալական ապահովության ծառայության ղեկավարը, որտեղ ուղղվեցին այդ գումարները, ասել է. «Մասնավոր կենսաթոշակային ֆոնդերի հետ անհաջող փորձը ավարտվեց»։ Մասնավոր ֆոնդերի ղեկավարներն դրա վերաբերյալ հայտարարել են. «Համակարգը ցույց տվեց իր կենսունակությունը և իր գոյության 14 տարիների ընթացքում աճ ցուցադրեց» ։ Բուենոս Այրեսում կայացած ցույցերի մասնակիցները մասնավոր կենսաթոշակային ֆոնդերի ազգայնացմանը անվանեցին «կողոպուտ», և նրանց խոսքերով, կառավարությունը այդպես կարգավորել է իր ֆինանսական խնդիրները ։
Չերվոնի Ստավ (գյուղ, Բաշտանկայի շրջան)
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1927 թվականին հիմնադրված բնակավայրեր
Քրիստինա Ֆեռնանդես դե Կիրշներ
Համաշխարհային ֆինանսական ճգնաժամի հաղթահարման միջոցառումներ
2008 թվականի դեկտեմբերին Քրիստինա Ֆերնանդես դե Կիրշները համաշխարհային տնտեսական ճգնաժամի դեմ պայքարելու նպատակով մշակեց հակաճգնաժամային տնտեսական միջոցառումների փաթեթ, ուղղված արդյունաբերական և գյուղատնտեսական արտադրության պահպանմանը։ Արգենտինայի նախարարների խորհուրդը 3,9 մլրդ դոլարի վարկ է տրամադրել արդյունաբերության ձեռնարկություններին և արտադրության այլ ոլորտներին։ Կառավարության կողմից հատկացված միջոցները փոխանցվեցին աշխատատեղերի պահպանման և արգենտինացիների կենսամակարդակը բարելավվելու համար ։
Նախագահի վարկանիշի անկումը պայմանավորված էր համաշխարհային տնտեսական ճգնաժամով և դրա հետևանքով առաջացած երկրի տնտեսական անկմամբ։ Ընդդիմությունը քննադատեց կառավարության անդամների աշխատանքը, մասնավորապես՝ նախկին տրանսպորտային նախարար Ռիկառդո Խայմե Մոռենոյին, նախկին էկոնոմիկայի նախարար Մարտին Լուստոնին և ուրիշներին։ 2009 թվականի փետրվարի 3-ից մինչև 12-ը անցկացված հարցումների արդյունքում՝ Ֆերնանդեսի ամենաբարձր վարկանիշը Բուենոս Այրեսի արվարձանների բնակչության շրջանում էր, որտեղ արդյունաբերական հատվածը 38 տոկոս էր, իսկ աջակցության ամենացածր մակարդակը գյուղատնտեսական մարզերում էր, որը մոտավորապես կազմունմ էր 20 տոկոս ։
Lockheed Martin ավիագործարանային ընկերության ազգայնացում
2009 թվականին Քրիստինա Ֆերնանդես դե Կիրշները հայտարարեց Lockheed Martin ընկերությանը պատկանող ավիագործարանի ազգայնացման մասին, որի հետ պայմանագիր է կնքվել 2007 թվականի նոյեմբերին պետական սեփականության փոխանցման վերաբերյալ։ Նախագահը հայտարարել է այդ ձեռնարկությունների վերադարձնելու կառավարության մտադրությունների մասին, որոնք 1990-ականներին վաճառվել են նախագահ Կառլոս Մենեմի կառավարության կողմից։ Կառավարությունը Lockheed Martin-ին վճարել է 27 միլիոն դոլար։ Ձեռնարկատիրությունների ավելի քան հազար աշխատակիցներ պահպանել են իրենց աշխատատեղերը ։ Ավիագործարանը իրականացնում է «Aerolíneas Argentinas» ավիաընկերության և նրա մասնաճյուղի «»-ի ինքնաթիռների տեխնիկական սպասարկում և վերանորոգում, որը նախկինում պատկանել է «Grupo Marsans» ընկերությանը և ազգայնացրել է 2008 թվականին ։ Ֆերնանդեսի խոսքերով. « Կառավարությունը շարունակում է վերադառնալ պետական ռազմավարական օբյեկտների և ձեռնարկությունների ձեռքում, որոնք կորցրել են XX դարի 90-ական թվականներին 1989-1999 թվականներին պետության ղեկավար Կառլոս Մենեմի կողմից մասնավորեցման ալիքի վրա» ։
Քաղաքական բարեկարգումների վերաբերիայլ օրենք
2009 թվականի հոկտեմբերին Քրիստինա Ֆերնանդես դե Կիրշները մշակեց երկրի քաղաքական բարեկարգումների վերաբերյալ նախագիծ։ Օրինագծի քննարկման համար կառավարություն էին հրավիրվել ընդդիմության ղեկավարնեը, սակայն նրանք հրաժարվեցին դա անել։ Ընդդիմության ղեկավարների խոսքերով՝ առաջարկվող օրենքի փոփոխությունները կդժվարացնեն քիչ քանակությամբ անդամներ ունեցող կուսակցությունների առկայությունը։ Ինչպես նաև ընդդիմությունների ներկայացուցիչները հայտարարեցին, որ նախագահի առաջարկած բարեփոխումը կփոխի Արգենտինայի բազմակուսակցական համակարգը դարձնելով երկկուսակցական ։ Օրենքը ընդունվել է 2009 թվականի դեկտեմբերի 2-ին Արգենտինայի Սենատի կողմից։ Պատգամավորներից 42-ը կողմ են քվեարկել, իսկ 24-ը՝ դեմ ։
Նոր օրենքի համաձայն նախատեսված է բաց նախնական ընտրությունների պարտադիր անցկացում, 60 օրվա ընթացքում ընտրական միյությունների ստեղծում մինչև նախնական ընտրությունների սկիզբը։ Յուրաքանչյուր կուսակցություն 90 օրվա ընթացքում մինչև նախնական քվեարկությունը պետք է հինգ Դեպարտամենտներում հավաքի յուրաքանչյուրը չորս հազար ձայն իրենց աջակցությամբ, յուրաքանչյուր դեպարտամենտից նախագահական և խորհրդարանական ընտրություններին մասնակցելու համար։ Փոխվում է կուսակցության ֆինանսավորման կարգը, ըստ որի 50 տոկոս պետական վճարները, 50 տոկոս մասնավոր անձանց վճարները (նախորդ ընտրություններում համապատասխանաբար եղել է 30% և 70% հարաբերակցությամբ)։ Կստեղծիվի դիտորդական խորհուրդ, որպես թեկնածուների ընտրությունների հռչակման հսկողության մեխանիզմ, որը աշխատում է Ազգային ընտրական հանձնաժողովի հետ միասին և բաղկացած է քաղաքական շարժումների իրավաբաններից, որոնք մասնակցում են ընտրական գործընթացներին ։ Առաջին ընտրությունները տեղի են ունեցել 2011 թվականի օգոստոսի 14-ին ընտրությունների մասին նոր օրենքի համաձայն ։ Նախագահական ընտրությունները տեղի են ունեցել 2011 թվականի հոկտեմբերի 23-ին։
Bicentenario հիմնադրամի շուրջ հակամարտություններ
2009 թվականի դեկտեմբերի 14-ին Քրիստինա Ֆերնանդեսը հատուկ ստեղծեց Bicentenario հիմնադրամը, որը զբաղվելու էր երկրի արտաքին պարտքի տոկոսների վճարումնն ապահովելու հարցով։ Bicentenario հիմնադրամի միջոցները նպատակաուղղված էին նվազեցնելու պետական գանձարանի ֆինանսական բեռը և նպաստել տնտեսության վերականգնմանը 2008-2009 թվականների համաշխարհային տնտեսական ճգնաժամից հետո։ Ֆերնանդեսը հանձնարարեց կենտրոնական բանկի ղեկավար Մարտին Ռեդռեդոյին, որպիսզի Bicentenario հիմնադրամի հաշվին կենտրոնական բանկից փոխանցեն 6,6 միլիարդ ԱՄՆ դոլար ։ Ռեդռադոն հրաժարվեց դա անելուց, մեկնաբանելով, որ. «Այս գումարը պատկանում է բոլոր արգենտինացիներին, այլ ոչ թե միայն Ֆերնանդեսին» :
2010 թվականի հունվարին Քրիստինա Ֆերնանդես դե Կիրշները հրաման տվեց հանել Մարտին Ռեդռադոյին Արգենտինայի կենտրոնական բանկի ղեկավարի պաշտոնից, պարզաբանելով որ․ «Նա չի կատարում իր պարտականությունները որպես քաղաքացիական ծառայող»։ Այս որոշմանը ուժի մեջ մտնելու համար Քրիստինա Ֆերնանդեսը կառավարության հրատապ նիստ է հրավիրել։ Մարտին Ռեդադռոն դիմել է Սահմանադրական դատարան պետության ղեկավարի որոշումը չեղյալ հայտարարելու համար ։ Ընդիմությունը և Կոնգրեսը քննադատեց հիմնադրամի գործունեությունը։ Հրամանագրի ստորագրման հաջորդ օրը հիմնադրամի ստեղծման վերաբերյալ մի խումբ ընդդիմության ղեկավարներ հայց ներկայացրեցին դատավոր Մարիա Խոսե Սարիմիենտոյին Bicentenario հիմնադրամի ստեղծման մասին նախագահի հրամանը չեղյալ հայտարարելու համար։ Մարիա Խոսե Սարիմիենտոն վերականգնել է Մարտին Ռեդռադոյի պաշտոնը, որպես կենտրոնական բանկի ղեկավար և ժամանակավորապես դադարեսրել է Bicentenario հիմնադրամի գործունեությունը։ Սարիմիենտոն պարզաբանել է, որ «նախագահն չունի լիազորության իրավունք կենտրոնական բանկի ղեկավարի հրաժարականի համար որոշում կայացնելու համար»։ Բանկի կանոնադրության համաձայն, երկրի կառավարությունը իրավունք ունի ազատել Արգենտինայի Կենտրոնական բանկի խորհրդի անդամին միայն կոնգրեսի հատուկ հանձնաժողովից առաջարկություն ստանալուց հետո։ Նույն օրը կառավարությունը փորձեց բողոքարկել դատավճիռը, բայց չկարողացավ, քանի որ դատավոր Սարմիենտոն դուրս է եկել դատական նիստից, չփոխելով իր որոշումը։ Կառավարությունը վիճարկել է դատավորի դեմ այն բանի համար, որպեսզի մյուս դատավորը չեղարկի Սարմիենտոյի որոշումը և հատարարելով՝ «Սարմիենտոն թշնամանք էր ցուցաբերում նախագահ Քրիստինա Ֆերնանդեսի հանդեպ»։ Սարմիենտոն իր հերթին ասել է. «Վերջնական որոշումը կայացնելու է Գերագույն դատարանը»  ։
2010 թվականի փետրվարի 3-ին Կոնգրեսի որոշումից հետո, Ազգային բանկի ղեկավար Մարտին Ռեդռադոն ազատվել է պաշտոնից, իսկ նրա տեղում հաստատվեց Մերսեդես Մարկո դել Պոնտի թեկնածությունը ։ Ի վերջո, նախագահը չեղարկեց հատուկ հիմնադրամի ստեղծման մասին հրամանագիրը, և այն հետագայում չեղյալ է համարվել Կոնգրեսի կողմից, որը մեկ այլ հիմնադրամ էր ձևավորել՝ Desendeudamiento :
Օրենք միասեռականների ամուսնության օրինականացման մասին
2010 թվականի հուլիսին Քրիստինա Ֆերնանդես դե Կիրշները հանդիսավոր արարողության ժամանակ, որը հեռարձակվել է հանրապետության հեռուստատեսության ուղիղ եթերով, ստորագրել է միասեռականների ամուսնությունը օրինականացնելու մասին օրենքը, որը ընդունվել է խորհրդարանի նախօրեին կառավարության և անձամբ Կիրշների ամուսնու աջակցությամբ։ Նախագահի խոսքերով, սա «հիմնարար հաղթանակ» է հասարակության մեջ լիակատար հավասարության ճանապարհին   ։
Հանրային վայրերում ծխելը արգելելու մասին օրենք
2011 թվականի հունիսի 13-ին Քրիստինա Ֆերնանդես դե Կիրշները նոր օրենք հասատեց, որի համաձայն Արգենտինայում արգելվում է հասարակական վայրերում ծխելը և ծխախոտային արտադրանքի գովազդը։ Բացի այդ, ծխախոտի վաճառքի պայմանները խստացվեցին։ Մասնավորապես, արգելվել է ծխախոտի մեկ անգամյա և նրա ավտոմատացված մեքենաների միջոցով վաճառքը ։
Կոնֆլիկտ ԱՄՆ-ի հետ, սկանդալ Անտոնինի Վիլսոնի ձերբակալության վերաբերյալ
Նախագահական ընտրություններում Քրիստինա Ֆերնանդեսի հաղթանակից մի քանի օր անց նա ներքաշվեց միջազգային քաղաքական սկանդալի մեջ։ 2007 թվականի օգոստոսին Արգենտիանյում ձերբակալվել է վենեսուելական ծագումով ամերիկացի գործարար Գվիդո Անտոնինի Վիլսոնը։ Մաքսային ստուգման ժամանակ Վիլսոնի ճամպրուկից հանել էին 800 հազար ԱՄՆ դոլար։ Վիլսոնը հարցաքննության ժամանակ ասել է, որ 800 հազար դոլարով ճամպրուկ ապօրինի կերպով նրան հանձնարարել էր տեղափոխել Մայամից Արգենտինա վենեսուելացի գործարար Ֆրանկլին Դյուռան ։ ԱՄՆ-ի դատախազի խոսքերով, Դյուռանը Մայամի է այցելել այն նպատակով, որպեսզի գտնի այնպիսի կատարողի, որը գումարները կտեղափոխի, իսկ Գվիդո Անտոնինի Վիլսոնի ձերբակալությունից հետո նրա վրա ճնշում գործադրեց այդ փողերի ծագումը թաքցնելու նպատակով։ Ամերիկյան դատարանի նիստից հետո, որտեղ Ֆրանկլին Դյուռանը վկայում է, որ աշխատել է Վենեսուելայի նախագահի համար, ԱՄՆ-ի դաշնային դատախազը խոստացել է Ֆերնանդես դե Կիրշներին հետաքննել Արգենտինայում մեծ գումարների ապօրինի ներկրման սկանդալային գործը։ Նրա խոսքերով, «Փողերը նախատեսված էին Ֆերնանդեսի նախընտրական քարոզարշավի համար և դա եղել Վենեսուելայի նախագահի կողմից» ։ Մայամիի դատարանը Ֆրանկլին Դյուռանին ճանաչել է որպես Վենեսուելայի ապօրինի գործակալ ԱՄՆ-ի տարածքում և դատապարտել է չորս տարի ազատազրկման։ Մամաուլում սկանդալային տեղեկություն դարձավ այն, որ Ուգո Չավեսը գումար է տրամադրել Քրիստինա Ֆերնանդեսի ընտրական քարոզարշավի համար։ Սկանդալային իրավիճակը էլ ավելի թեժացավ, երբ լրագրողները գտան նկարներ, որտեղ պատկերված էր Վենեսուելայի նախագահը Քրիստինա Ֆերնանդեսի հետ գրկախառնված։ Քրիստինա Ֆերնանդեսը և Ուգո Չավեսը հերքել են այդ տեղեկությունը և ասել «որ դա խաբեություն է»։ Նրանց խոսքերով «սա ԱՄՆ-ի կողմից Կարիբյան և Լատինական Ամերիկայի երկրների կապերի խզման միջոց էր» ։ Քրիստինա Ֆերնանդեսը սահմանափակեց ամերիկյան դեսպանի գործունեությունը Արգենտինայում ։ Հիմնական ընդդիմադիր կուսակցությունների ղեկավարներ Էլիզա Կարիոն և Մարիա Էստենսորոն հայտարարել են, որ ․«Արգենտինական և վենեսուելական կառավարություններում հիմնական սկանդալային պատճառ հանդիսացել է կոռուպցիան» ։ Սկանդալային իրավիճակն կտրուկ արձագանք ստացավ Ֆերնանդեսի կողմից, նա դա անվանեց  «միջազգային քաղաքականության մեջ աղբի փորում»։ Նախագահի արձագանքը վատացրեց ԱՄՆ-ի և Արգենտինայի միջև դիվանագիտական հարաբերությունները, չնայած այն հանգամանքին, որ 2008 թվականի փետրվարին նախագահ Ֆերնանդեսը ընդունեց ԱՄՆ-ի դեսպան Էնթոնի Ուայնին և դա արտահայտեց Սպիտակ տան պաշտոնական դիրքորոշումը։ Ուայնը նախագահ Ֆերնանդեսին ասել է, որ ․«Այս գործը արտաքին քաղաքականության ոլորտի մաս չէ, հետաքննությունը վերաբերում էր ԱՄՆ-ի օրենքների և գործողոությունների խախտմանը և Վենեսուելայի կառավարության գործակալների կողմից Միացյալ Նահանգների տարածքում ձեռնարկված միջոցներին»։ Նա նաև ընդգծել է, որ  ․«ԱՄՆ-ի կառավարությունը պաշտոնական հայտարարություններ չի արել Արգենտինա 800 հազար դոլար ներմուծման մասին» ։
Ռուս-արգենտինական հարաբերություններ
2008 թվականի դեկտեմբեր 9-ից 10-ը Քրիստինա Ֆերնանդես դե Կիրշները պաշտոնական այցով մեկնել է Մոսկվա, որի ընթացքում նա հանդիպել է Ռուսաստանի նախագահ Դմիտրի Մեդվեդևին։ Երկու ղեկավարների բանակցությունների ժամանակ անդրադարձել են ռուս-արգենտինական տնտեսական փոխհարաբերություններին, մասնավրապես միջուկային էներգետիկայի, գազի և գյուղատնտեսության հարցերին։ Մեդվեդևը և Ֆերնանդեսը քննարկել են ռուսաստանյան ընկերության մասնակցության հարցը Արգենտինայից Բոլիվիա նոր գազատար կառուցելու համար։ Ինչպես նաև բանակցությունների ժամանակ քննարկեցին համաշխարհային ճգնաժամի և դրանց դեմ պայքարելու միջոցների մասին ։ Այցելության ընթացքում ձեռք է բերվել միջպետական համձայնագիր առանց վիզայի ռեժիմի զբոսաշրջիկների համար, եթե քաղաքացիները մտադիր են մեկ այլ երկրի տարածքում մնալ ոչ ավել քան 90 օր, հակառակ դեպում պետք է վիզա ստանալ ։
Այլ պաշտոնական այցեր
2009 թվականի հունվարին Արգենտինայի նախագահը պաշտոնական այց կատարեց Կուբա, որը վերջին 23 տարիների ընթացքում Արգետինայի կառավարության ղեկավարի համար առաջինն էր։ Քրիստինա Ֆերնանդեսը զրուցեց Ֆիդել Կաստրոյի հետ։ Ահա թե ինչպես նկարագրեց Քրիստինան Ֆիդելի հետ հանդիպումը․ «Հանդիպումը տևեց կես ժամ։ Չնայած հիվանդությանը Ֆիդելը շատ լավ էր երևում։ Մենք Ֆիդել Կաստրոյի հետ քննարկել ենք տարբեր թեմաներ, հիմնականում խոսել ենք Կուբայի տնտեսական շրջափակման, աշխարհում առկա իրավիճակի մասին, ԱՄՆ նախագահ Բարաք Օբամայի երդմնակալության արարողության մասին»։ Հավանայից Քրիստինա Ֆերնանդես դե Կիրշները ուղևորվեց դեպի Վենեսուելա ։
2009 թվականի հունվարին Քրիստինա Ֆերնանդեսը պաշտոնական այցով կրկին ժամանեց Վենեսուելա։ Այդ այցի ընթացքում կողմերը ստորագրեին 21 համաձայնագիր երկու երկրների միջև էներգետիկայի, արդյունաբերության և գյուղատնտեսության բնագավառում, ինչպես նաև առողջապահության ոլորտում համագործակցության մասին և քննարկեցին թմրանյութերի դեմ միջազգային պայքարի մասին։ Երկու եկրների տնտեսական աջակցության համար ընդհանուր հիմնարամի ստեղծման համար կնքվել է համաձայնագր։ Ստորագրվել է համաձայնագիր երկու երկրների նավթային ոլորտների համատեղ օգտագործման մասին։ Վենեսուելայի նախագահ Ուգո Չավեսը խոստացել է «Արգենտինային նավթ մատակարարել, իսկ հետագայում հեղուկ գազ 100 տարվա ընթացքում»։ Քրիստիա Ֆերնանդեսը և Ուգո Չավեսը միմյանց խոստացան հանդիպել առնվազն երեք ամիսը մեկ անգամ։ Այցելության արդյունքը եղավ այն, որ պայմանավորվածություն ձեռք բերվեց Արգենտինային իջեցված գնով նավփ վաճառել ։
2009 թվականի փետրվարի սկզբին Քրիստինա Ֆերնանդե դե Կիրշները պաշտոնական այց կատարեց Իսպանիա։ Երկօրյա այցի ընթացքում Քրիստինա Ֆերնանդես դը Կիրշները ներկայացվեց արքայական ընտանիքին։ Նա զրուցել է երկրի վարչապետ Խոսե Լուիս Ռոդրիգես Սապատերոի հետ ։
2009 թվականի հոկտեմբերի 14-ին Քրիստինա Ֆերնանդես դե Կիրշները պաշտոնական այց կատարեց Հնդկաստան։ Այցելության ընթացքում կողմերը ստորագրել են միջպետական համաձայնագիր երկու երկրների գիտական և տեխնոլոգիական համագործակցության, հետազոտության և ատոմային էներգիայի խաղաղ օգտագործման բնագավառում համագործակցության մասին ։
2009 թվականի սեպտեմբերին նախագահ Ֆերնանդեսը և Չիլիի նախագահ Միշել Բաչելետը երկրի մայրաքաղաք Սանտյագոյում համատեղ կնքեցին համագործակցության վերաբերյալ պայմանագիր, ինչպես նաև ստորագրեցին Անդերի միջով երկաթուղային թունելի շինարարության վերաբերյալ պայմանագիր։ Թունելը կմիացնի Չիլիի Կոկիմբո շրջանը և Արգենտինայի Սան Խուան նահանգին։ Ծրագրի արժեքը կազմել է երեք միլիարդ դոլար ։
2010 թվականի մարտին Արգենտինայի նախագահն պաշտոնական այց կատարեց Պերու։ Այցելության միջոցով լուծվեց 1995 թվականին Պերուի և Արգենտինայի միջև ծագաց խնդիրը։ Երկու երկրների միջև հակամարտությունը սկսվեց Էկվադորում արգենտինական զենքի մատակարարման բացահայտումից հետո, որն Պերուի հետ ընդհանուր սահման ունի։ Այդ ժամանակահատվածում սահմանի վրա՝ Էկվադորի և Պերուի միջև ռազմական բախումներ տեղի ունեցան։ Արգենտինան խաղտում էր  զենքի մատակարարման պայմանագիրը, որով Արգենտինան Հարավային Ամերիկայի մյուս երկրների հետ միասին տարածաշրջանում խաղաղության երաշխավորն էր։ 2001 թվականի հուլիսի 1-ին Կարլոս Մենեմը (1989—1999 թվականներին Արգենտինայի նախագահ) ձերբակալվել էր Էկվադորում և Խորվաթիայում զենքերի մաքսանենգության մեղադրանքով։ Քրիստինա Ֆերնանդեսը շնորհակալություն հայտնել պերուացիներին, 1982 թվականին Միացյալ Թագավորության հետ Ֆոլկլենդյան կղզիների համար հակամրտության ժամանակ Արգենտինային աջակցելու համար ։
2010 թվականի հուլիսի 11-15-ը Քրիտինա Ֆերնանդես դե Կիրշները պաշտոնական այց կատարեց Չինաստան, որտեղ նրան ուղեկցում էր Հեկտոր Թիմերմանը։ Երկու պետությունների ղեկավարները բանակցություններ են անցկացրել երկու երկրների միջև ռազմավարական հարաբերությունների վերաբերյալ։ Միջպետական համաձայնագրեր են ստորագրվել տրանսպորտի, էներգետիկայի, դեղորայքի ոլորտում ։ Պայմանագրի համաձայն Արգենտինայի երկաթգծի և մայրաքաղաքային մետրոյի կառուցմա ընդհանուր արժեքը կազմում է 10 միլիարդ դոլար ։
2011 թվականի հունվարին Ֆերնանդեսը այցելել է Մերձավոր Արևելքի մի շարք երկրներում։ Նա եղել է Կատարայում, Քուվեյթում և Թուրքիայում։ Թուրքիա այցի ժամանակ նա հանդիպում է երկրի վարչպետ Ռեջեփ Թայիփ Էրդողանի հետ։ Էրդողանը կոչ է արել Ֆերնանդեսին բարձրացնել երկրների միջև առևտրային հարաբերությունների ծավալը։ Արգենտինայի Կոնգրեսի անդամ Ռիկարդո Ալֆոնսը քննադատել է Արգենտինայի նախագահին, քանի որ հանդիպման ընթացքում Քրիստինա Ֆերնանդեսը չի բարձրացրել Հայոց ցեղասպանության հարցը։ Ալֆոնսոնն ասել է. «Դուք կարող եք ամրապնդել կապերը և առևտրային հարաբերությունները` առանց մարդու իրավունքները զոհաբերելու» ։
Ֆերնանդեսի ելույթը ՄԱԿ-ում
2009 թվականի սեպտեմբերին Քրիստինա Ֆերնանդեսը Նյու Յորքում հանդես եկավ ՄԱԿ-ի 64-րդ Գլխավոր ասամբլեայում, որտեղ նա քննադատեց Իրանի նախագահ Մահմուդ Ահմադինեժադին։ Քրիստինա Ֆերնանդեսը մեղադրեց Իրանի կառավարությանը, որ Թեհրանը չի ուսումնասիրում 15 տարի առաջ տեղի ունեցած ահաբեկչական հարձակումների հանգամանքները, որն տեղի է ունեցել Բուենոս Այրեսում գտնվող AMIA հրեական համայնքի կենտրոնում  ։ Ահաբեկչության զոհերի հարազատները երախտագիտություն հայտնեցին Արգենտինայի նախագահին։ Բացի դա Քրիստինա Ֆերնանդեսը քննարկել է Մալվինյան կղզիների խնդիրը ։
Կոնֆլիկտ Մեծ Բրիտանիայի հետ Ֆոլկլենդյան (Մալվինյան) կղզիների համար
2010 թվականի փետրվարի կեսերին բրիտանական «Desire Petroleum» նավթային ընկերությունը ստացել է լիցենզիա, որով կարող էր իրականացնել նավթային և գազային երկրաբանական որոնումներ և հետախուզություններ Ֆոլկլենդյան (Մալվինյան) կղզիներում։ Արգենտինայի արտաքին գործերի նախարարը բողոքեց այս փաստի կապակցությամբ, քանի որ անթույլատրելի էր համարվում Մեծ Բրիտանիայի կողմից Արգենտինայի ափերից նավթ արդյունահանելը ։
Արգենտինայի արձագանքը եղավ այն, որ 2010 թվականի փետրվար 16-ին ընդունվեց Արգենտինայի նախագահ Քրիստինա Ֆերնանդես դե Կիրշների կողմից ստորագրվեց հրամանագիր, որի համաձայն երկրի բոլոր 500 կիլոմետրանոց ծովային գոտին մուտք գործող բոլոր նավերը, պարտավորվում են ստնալ հատուկ թույլտվություն իշխանություններից։ Մեծ Բրիտանիան իր հերթին այս պաանջների վերաբերյալ փետրվարի 18-ին հրատարակեցին վարչապետ Գորդոն Բրաունի հայտարարությունը․ «Մեծ Բրիտանիան լիովին ունի այդ շրջանում նավթի որոնման իրավունք, արգենտինացիները պետք է դա հասկանան, քանի որ կղզինրը գտնվում են հուսալի պաշտպանության տակ»։ Փետրվարի 21-ին բրիտանակա Ocean Guardian հորատման հարթակը ժամանեց այն տարածք, որտեղ նավթ են հայտնաբերել, որն տեղակայված է Ֆոլկլեդյան կղզիների հյուսիսային մասում և սկսեցին հորատման աշխատանքները ։
Փետրվարի 23-ին Մեքսիկայում կայացած գագաթնաժողովի ժամանակ Լատինական Ամերիկայի պետությունների ղեկավարները Արգենտինային իրենց աջակություն հայտնեցին Մեծ Բրիտանիայի հետ հակամարտությունում Ֆոլկլենդյան կղզիների համար։ Հայտարարությունը ընդունվեց և գագաթնաժողովի մասնակիցները ընդունեցին հատուկ որոշում կղզու ջրատարածություներում Մեծ Բրիտանիայի նավթի որոնման աշխատանքների սկզբի մասին ։
Փետրվարի 24-ին Արգենտինայի արտաքին գործերի նախարար Խորխե Տայենան դիմել է ՄԱԿ-ի գլխավոր քարտուղար Բան Կի Մունին, որպեսզի աջակցի իր երկրին Ֆոլկլենդյան կղզիների համար Մեծ Բրիտանիայի հետ ունեցած հակամարտություններում և ճնշում գործադրի Մեծ Բրիտանիայի վրա, որպեսզի հրաժարվի այդ տարածաշրջանում միակողմանի կերպով նավթի արդյունաբերությունից։ Տայենան առաջարկել է բանակցություններ վարել ՄԱԿ-ի շրջանակներում։ Բան Կի Մունը հավանություն տվեց արգենտինական կողմի Մեծ Բրիտանիայի հետ տարաձայնությունների լուծման խաղաղ ձգտմանը։ Մեծ Բրիտանիան ՄԱԿ-ում իր ներկայացուցիչների միջոցով կրկին ցույց տվեց Մեծ Բրիտանիային Ֆոլկլենդյան կղզիների սեփականությունը ։
Բրիտանական նավթահանքային Rockhopper Exploration ընկերությունը մայիսի 6-ին հանդես է եկել Ֆոլկլենդյան կղզիների հյուսիսում նավթի հանքատեղի բացման վերաբերյալ հայտարարությամբ։ 2010 թվականի մայիսի 18-ին Արգենտինայի նախագահը Միացյալ Թագավորության վարչապետ Դևիդ Քեմերոնին նամակ է գրել, պահանջելով դադարեցնել Մալվինյան (Ֆոլկլենդյան) կղզիների վիճահարույց տարածաշրջանում նավթի հետախուզությունը ։ Մեծ Բրիտանիայի արտգործնախարարության պատասխանը հայտարարության վերաբերյալ եղել է հետևյալը. «Մեծ Բրիտանիան չի պատրաստվում վերանայել Ֆոլկլենդյան կղզիների կարգավիճակը և Արգենտինայի հետ այդ հաշվով բանակցություններ տանել, բացառությամբ եթե նախաձեռնությունը գալիս է ֆոկլենդներից» ։ 2010 թվականի հոկտեմբերի սկզբին Քրիստինա Ֆերնանդսը Թվիթթերյան իր բլոգում հաղորդագրություն է գրել. Բրիտանական ռազմածովային նավատորմը, այդ գաղութատերերը, այդ Ֆոլկլենդյան կղզիների զավթիչները, հայտարարել են արևելյան Ֆոլկլենդյան կղզիների ափերին հռթիռային ռազմավարժություններ անցկացնելու մասին։ XIX դարին բնորոշ գաղութատիրություն։ Ուժի անախրոնիկ օգտագործումը միջազգային իրավունքի նորմերի խաղտման նպատակով։ Նրանց դա չի հետաքրքրում։ Կրկնակի ստանդարտների վառ օրինակ։ Հետևություն՝ հավե՞րժ ծովահեններ են ։
Երկրորդ ընտրական արշավ
Հունիսի 21-ին Քրիստինա Ֆերնանդեսը Reuters գործակալության հարցին թե արդյոք կմասնակցի պետության ղեկավարի համար ընտրություններին, որը կկայանա հոկտեմբերի վերջին, պատասխանել է. «Մենք պետք է շարունակենք առաջ ընթանալ։ Ես միշտ իմացել եմ, թե ինչ պետք է անել» ։
Հունիսի 22-ին Քրիստինա Ֆերնանդեսը Բուենոս Այրեսի գիտահետազոտական ինստիտուտում իր ընտրողների հետ հանդիպման ժամանակ դիպչելով աստիճանավանդակներին, ընկավ և վնասեց գլուխը։ Նրան անմիջապես տեղափոխեցին Բուենոս Այրեսի հիվանդանոց, որտեղ էլ կատարվեց ուղեղի տոմոգրաֆիա։ Բժշկական միջամտությունը կատրվեց առանց բարդությունների ։